สำหรับข้าวมันไก่โก๊ะตี๋สาขานี้จะเป็นร้านอยู่ริมถนนฝั่งตรงข้ามจามจุรีสแควร์พอดีครับ สามารถมาได้โดยรถไฟฟ้าใต้ดินสถานีสามย่านออกฝั่งวัดหัวลำโพงแล้วเลี้ยวขวาเดินย้อนกลับขึ้นไปเลย Too Fast Too Sleep ไปไม่ไกลก็ถึงครับ

สำหรับเมนูนอกจากไก่ตอน ไก่ทอดตามปกติแล้ว ก็ยังมีก๋วยเตี๋ยวไก่และขาไก่ตุ๋นให้เลือกสั่งครับ ด้วยเหตุจากอยากกินไก่ทั้ง 2 แบบ เลยสั่งข้าวมันไก่ผสมพิเศษ (70-) มาครับ ราคาแพงอยู่ หน้าตาก็ดูไม่ค่อยดี แต่พอทานแล้วก็อร่อยใช้ได้ครับ ข้าวแห้งไม่มันมากไม่แฉะ น้ำซุปหวานอร่อย ไก่เหมือนจะได้น้อยแต่ขนาดต่อชิ้นก็ค่อนข้างใหญ่และหนาครับไก่ตอนไม่แข็งส่วนไก่ทอดก็กรอบดี สรุปแล้วข้าวมันไก่โก๊ะตี๋ผมให้ผ่านครับ